Paterna busca mascotes per a protagonitzar la seua pròxima campanya municipal
10/03/2016

# Paterna busca mascotes per a protagonitzar la seua pròxima campanya municipal

[![Casting perros](/images/noticias/2016/03/CASTING-PERROS.jpg)](/images/noticias/2016/03/CASTING-PERROS.jpg)

10.03.2016

Els gossos finalistes seran la imatge de la pròxima campanya municipal, que comptarà amb un espot que es difondrà per xarxes socials, així com fullets i cartelería que es distribuirà per tot el poble

L'Ajuntament ha convocat un càsting dirigit als gossos de Paterna per a triar el pròxim protagonista de la campanya municipal que el consistori està organitzant per a conscienciar els veïns i veïnes, sobre la importància d'arreplegar els excrements de les seues mascotes.

Es tracta d'un càsting obert a tots els amos de cans del municipi perquè, gràcies a la seua col•laboració, la futura campanya compte amb casos reals de propietaris responsables que s'impliquen a mantindre netes els carrers de Paterna.

Els veïns que vullguen participar en el càsting tindran fins al pròxim 1 d'abril per a enviar una fotografia de la seua mascota a l'adreça de correu grancastingpaterna@gmail.com, acompanyada d'un telèfon de contacte. Una vegada tancada esta primera fase, l'Ajuntament contactarà amb els participants per a emplaçar-los en la data i lloc on se celebrarà la selecció i d'on eixirà el pròxim protagonista de la campanya.

Els gossos finalistes seran la imatge de la pròxima campanya municipal, que comptarà amb un espot que es difondrà per xarxes socials, així com fullets i cartelería que es distribuirà per tot el poble i l'objectiu del qual serà conscienciar els ciutadans sobre l'obligació d'arreplegar els excrements de les seues mascotes.

Aquest és un problema de què hem rebut moltes queixes per part dels veïns i veïnes, i al que anem a donar-li una solució, però també volem que siguen els propis amos els que s'impliquen i assumisquen la seua responsabilitat ", ha declarat l'alcalde Juan Antonio Sagredo.